મુબંઇના એક જાણીતા અને પીઢ વિતરક હેપી ફેમિલી પ્રાઇવેટ લિમિટેડની શાનદાર રિલીઝની વાત કરતાં જણાવે છે, “ગુજરાતી ફિલ્મનું આખા ગુજરાતનાં નાના-મોટાં સેન્ટર્સમાં અને મુંબઇના દરેક ખૂણામાં રિલીઝ થવું એ એક અનન્ય ઘટના છે. સામાન્યપણે ગુજરાતી ફિલ્મના સર્જકો ફિલ્મને અમદાવાદ, સુરત, બરોડા, ભાવનગર જેવાં એકલદોકલ સેન્ટર્સમાં રિલીઝ કરતા હોય છે. એ પછી જો ફિલ્મને સારો પ્રતિસાદ મળે તો, તેને બીજાં સેન્ટર્સમાં રિલીઝ કરાતી હોય છે. હેપી ફેમિલી પ્રાઇવેટ લિમિટેડના સર્જકોએ પોતાની ફિલ્મ આ રીતે વિશાળ પાયે રિલીઝ કરીને પોતાની પ્રોડક્ટ પ્રત્યેનો અખૂટ વિશ્વાસ સાબિત કર્યો છે. આ ફિલ્મનું અમદાવાદ, ગાંધીનગર, સુરત, બરોડા, રાજકોટ, ભાવનગર, આણંદ, ભરૂચ, આદિપુર, હિંમતનગર, નડિયાદ, વલસાડ, સાણંદ, ભુજ, મહેસાણા વગેરે અનેક સ્થળોએ રિલીઝ થવું એ આજ સુધી ક્યારેય નહીં જોવા મળેલી અભૂતપૂર્વ ઘટના છે. ”